Liechtensteinerisch - Alemannische Wikipedia

# Liechtensteinerisch

### Us der alemannische Wikipedia, der freie Dialäkt-Enzyklopedy

| Dialäkt: Liachtaschtänerisch

Liachtaschtänerisch ischt net änn Dialäkt, sondern es hät 11 verschidini Dialäkt im Land, nämlig fu da verschidana Gmända. Dr Tresabärg hät Walliser Worzla. Di andra Dialäkt sind ned so fescht öber dr Rhii metem Rhiitalerisch verwandt, es isch eher a Meschig zwöschet Graubündnerisch und Vorarlbergerisch. Leider miarkt ma immer meh, wia sich di verschidana Dialäkt vermeschend und es tönend langsam alli gliich. Dr Rhii ischt höt nümma di gliich Schprochbarriera wia früaner und o d Mobilität fu höt schpelt natürlig a grossi Rolla. Es sind meh nuno di einzelna Lüt und hoptsächlig di eltara wo no dr alt Dialäkt schwätzend. Fu da Junga kamma es nümma so säga. I trau fascht behaupta, dasma nohara gwössa Zit nuno s Ober- und s Unterland fum Dialäkt hära unterscheida könna wörd und oh es wörd amol verbei sii.

Früajer hät ma oh no Wörter ka, woma höt gär nümma kennt! I ka eu a paar Beischpiel geh. Wobei i aber erwähna muas, dass eni usem Tresner Dialäkt sind. Wenner Ergenziga hend, denn freui mi natürlig!

Malavitz => Schlitzohr

trüaja => zunehmen

bösara => abnehmen

sälbander => schwanger

Kuschbank => Kachelofen

Höhschtöffel => Heuschrecke (höt "Höhgumper" gnennt)

Wassertätsch => Molch

Pipold => Schmetterling

Buschla => Kuh

Färli/Hutschla => Schwein

Suck/Sückli => Schaf

Umbässa => Ameise

Hennavogl => Auerhahn

Näscht => Bett

lega => schlafen

schmötza => werfen

Fööta => dumme Idee / einen "Furz" haben / Schnapsidee

Goof => Kind

Badoscht => verwilderte Wiese

gäch => steil

Törka => Mais

hinet => heute Abend

nächtig => gestern

hüür => dieses Jahr

färn => letztes Jahr

albi/albigs => immer

gi => nach (i gang gi vadoz)

Gumpa => Pfütze

Gudla => Pfütze (Vadoz, Schaa)

Hosalotteri => Idiot / Tolpatsch

wiisgla => schreien

Remschala => Bärlauch

känn Schproda => kein bisschen

Tschoga => Bein/Fuss

Fuass => Bein/Fuss

Kräbel => Finger

Bölli/Grind => Kopf

Das sind so a paar Wörter... Di ääna kennender worschindlig und di andara seher ned. Aber es isch wörklig so, dass jedes Wort, wo do dinna schtoht ,ned jeder Liachtaschtäner kennt! I tät mi natürlig freua, wennd du no ä Ärgenzig hettisch. Schriib denn bitte no drhinter fu wellem Dorf dases ischt. Es hät seher oh Wörter drbei, woma ganz amana andara Ort oh set. Aber es ischt jätz halt a so...

Vun "http://als.wikipedia.org../../../l/i/e/Liechtensteinerisch.html"

Kategorie: Artikel uf Liachtastänerisch | Alemannischer Dialäkt

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech